钦定古今图书集成/明伦汇编/闺媛典/第047卷 > 周某妻张氏
## 钦定古今图书集成/明伦汇编/闺媛典/第047卷 > 周某妻张氏

按《苏州府志》：“张氏，太仓张百夫女，赘夫周某半年。至
正中，义兵元帅贪百夫谋刺之，事泄，诛其家。张年十
七，有殊色，械武陵桥，将斩之。帅子诱之曰：‘能从我活
命’。妇怒曰：‘有父母死，而我独生乎’？又曰：‘苟从我，当葬
汝夫及父’。妇益怒曰：‘我惟知死耳，他无望也’。帅子拔
刀磨其颈曰：‘汝不从，断汝首，啖汝肉’。妇骂曰：‘不义贼
尔父既杀吾父，而乃欲污我耶’？”顾所亲者曰：“我有金，
其葬我父母祔妾夫侧”帅子度不可胁，愤而杀之。